פארק החייל האוסטרלי

פארק החייל האוסטרלי הוא גן בשכונה י"א בבאר שבע המנציח את החיילים האוסטרלים אשר כבשו את העיר במלחמת העולם הראשונה.

מבנה 
הגן נחנך בשנת 2008 והוא משתרע על שטח נרחב. הגן מגודר ויש לו שמירה קבועה, שעות מוגדרות לפתיחה לקהל וצוות עובדים המתחזק אותו. בפינה המזרחית של הגן ניצב פסל של חייל אוסטרלי רכוב על סוס מסתער, וכן לוחות עם הסברים על הקרב. בגן ישנן גם פינה לפיקניקים, פינות נוי, שירותים ציבוריים ומתחם משחקים גדול תחת ציליה.

רובו של מתחם המשחקים נגיש לילדים המשתמשים בכיסאות גלגלים. הוא מכיל מגלשות שאפשר לטפס אל חלקן בעזרת רמפה, קרוסלה שיש בה ספסלי ישיבה לצד מקומות בטיחותיים לכיסאות גלגלים, נדנדות וערסלים מסוגים רבים ומבוך. חניית הנכים של הגן מצויה בתוך הגן עצמו כך שאנשים כבדי תנועה אינם צריכים ללכת למרחקים ארוכים בתוך הגן.

בבניית הפארק הושקעו למעלה משלושה מיליון דולר, חלקם מקרן פראט - Pratt האוסטרלית וקרן באר שבע.

גלריה

ראו גם
המרכז להנצחת חיילי אנז"ק בבאר שבע
אנדרטת הרוכבים
תמונת מתקפת הפרשים בקרב באר שבע

קישורים חיצוניים

פארק החייל האוסטרלי באתר עיריית באר שבע

הערות שוליים 

באר שבע: גנים ופארקים
נגישות בנייה וניידות
ישראל: אנדרטאות למלחמת העולם הראשונה
אוסטרליה במלחמת העולם הראשונה: אנדרטאות
יחסי אוסטרליה–ישראל